ai4bharat/Pralekha huggingface dataset:
وزیراعظم کا دفتر
وزیر اعظم 16 جون کو وائیوا ٹیک کےپانچویں ایڈیشن میں کلیدی خطاب کریں گے
وزیر اعظم جناب نریندر مودی 16 جون 2021 کو شام چار بجے وائیواٹیک کے 5 ویں ایڈیشن میں کلیدی خطبہ دیں گے۔ وزیر اعظم کو بطور مہمان ذی وقار وائیوا ٹیک 2021 میں کلیدی خطبہ دینے کے لیے مدعوکیا گیا ہے۔
اس تقریب میں دیگر ممتاز مقررین میں فرانس کے صدر جناب ایمانوئل میکرون ، اسپین کے وزیر اعظم جناب پیڈرو سنچیز اور مختلف یورپی ممالک کے وزراء / اراکین پارلیمان بھی شرکت کریں گے۔ اس پروگرام میں جناب ٹم کُک ، سی ای او ، ایپل ، جناب مارک زکربرگ ، چیئرمین اور سی ای او ، فیس بک اور جناب بریڈ اسمتھ ، صدر ، مائیکروسافٹ سمیت دیگر کارپوریٹ رہنماؤں کی شرکت بھی ہوگی۔
وائیواٹیک ، یورپ کی سب سے بڑی ڈیجیٹل اور اسٹارٹ اپ تقریب میں سے ایک ہے ، جو ہر سال سنہ 2016 سے پیرس میں منعقد ہوتی آئی ہے۔ اس کا اہتمام مشترکہ طور پر پبلک گروپ کے ذریعہ کیا جاتا رہا ہے جو ایک ممتاز اشتہاری اور مارکیٹنگ یونٹ اور لیس ایکوس جو کہ مشہور فرانسیسی میڈیا گروپ ہے۔ اس میں ٹیکنالوجی کی جدت اور اسٹارٹ اپ ماحولیاتی نظام میں اسٹیک ہولڈرز کو یکجا کیاجاتا ہے اور جس میں نمائشیں ، ایوارڈز ، پینل تبادلہ خیال اور اسٹارٹ اپز کے مقابلے شامل ہیں۔ وائیواٹیک کا 5 واں ایڈیشن 16 سے 19جون 2021 کے درمیان منعقد ہونا طے پایا ہے۔
ش ح۔ س ک
U No. 5488
(
بندرگاہوں، جہاز رانی اور آبی راستوں کی وزارت
جہاز رانی کے وزیر سربانند سونووال نے ڈبروگڑھ میں کارگو ٹرمینل، ٹورسٹ جیٹی اور ریور فرنٹ کی ترقی کے لیے جگہ کا معائنہ کیا
انھوں نے کہا کہ بھارت کی ایک بڑی ندی بندرگاہ کے طور پر ڈبرگڑھ کی کھوئی ہوئی شان واپس لائے گا
نئی دہلی:24اکتوبر،2021۔بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے مجوزہ کارگو ٹرمینل، سیاحتی جیٹی اور ریبر فرنٹ ڈیولپمینٹ پروجیکٹوں کے لیے ڈبروگڑھ کے بوگیبیل پل کے قریب سائٹ کا دورہ کیا اور اس موقع پر اسٹیک ہولڈرز کے ساتھ میٹنگ کی تاکہ کاموں پر تیزی سے عملدرآمد شروع کیا جاسکے۔
نوآبادیاتی دور میں ایک اہم دریا کی بندرگاہ، ڈبروگڑھ ہندوستان کی اقتصادی ترقی میں ایک اہم شراکت دار تھا۔ مرکزی وزیر نے کہا کہ ایک بار پھر ڈبرگڑھ کو ملک کی ایک بڑی ندی کی بندرگاہ بنانے کے لیے ضروری اقدامات کیے جارہے ہیں۔ " وزیر اعظم جناب نریندر مودی نے این ڈبلیو 2  اور این ڈبلیو 6  کی ترقی میں جو مواقع فراہم کیے ہیں وہ بنگلہ دیش کے ساتھ ہمارے رابطے کو فائدہ پہنچا رہے ہیں اور ہمیں دنیا کی منڈیوں تک پہنچنے کا راستہ فراہم کر رہے ہیں۔ آسام کے مختلف حصوں میں ڈبروگڑھ میں کارگو اور مسافروں کے لیے ایک بندرگاہ بنائی جائے گی۔" انہوں نے مزید کہا کہ بندرگاہوں، جہاز رانی اور آبی گزرگاہوں کی وزارت، آسام حکومت کے اندرون ملک آبی نقل و حمل کا محکمہ اور شمال مشرقی سرحدی ریلوے بوگیبیل پل کے قریب کے علاقے کو ترقی دینے کے لیے مل کر کام کر رہے ہیں۔
مرکزی وزیر نے کہا کہ "وزیراعظم جناب نریندر مودی جی کی ایکٹ ایسٹ پالیسی نے شمال مشرق کو ایک کنیکٹویٹی مرکز میں تبدیل کر دیا ہے۔ پی ایم گتی شکتی - نیشنل ماسٹر پلان کی قیادت میں دریائے برہم پتر پر کارگو کی نقل و حرکت کو تیز کرنے کے لئے ایک مربوط منصوبہ تیار کیا جا رہا ہے۔ یہ روزگار کے نئے مواقع کھولے گا اور مقامی مصنوعات کی عالمی منڈی تک رسائی فراہم کرے گا۔" انہوں نے اس بات پر بھی بات کی کہ کس طرح بہتر کنیکٹیویٹی لوگوں کی زندگیوں میں سمندری تبدیلی لا رہی ہے، جس سے خطے کے نوجوانوں اور کاروباری اداروں کو مقامی اور بین الاقوامی منڈیوں تک رسائی حاصل ہو رہی ہے، جس سے لوکل فار گلوبل کے آئیڈیل کا احساس ہو رہا ہے۔
اس موقع پر آئی ڈبلیو اے آئی کے رکن  جناب آشوتوش گوتم، پرنسپل کمشنر ، حکومت ہند جناب کے کے دویدی، جنرل منیجر نارتھ فرنٹیئر ریلوے جناب انشول گپتا کے علاوہ دیگر عہدیداران اور معززین موجود تھے۔
وزیراعظم کا دفتر
پارلیمنٹ2021کے مانسون اجلاس کےآغاز کے موقع پروزیراعظم کے بیان کا متن
نئی دہلی،19؍جولائی: ساتھیوں ، آپ تمام ہی حضرات کو خوش آمدید، مجھے امید ہے کہ آپ سب نے ویکسین کی کم از کم ایک خوراک لے لی ہوگی۔ لیکن اس کے باوجود، میری آپ سب دوستوں سے بھی گزارش ہے ، ایوان کے بھی تمام ساتھیوں سےدرخواست کرتا ہوں کہ وہ کورونا کے تمام تر پروٹوکالز پرعمل کرنے میں اپنا بھرپورتعاون کریں۔ اب یہ ویکسین بازوؤں پر لگائی جاتی ہے،اور جب یہ ویکسین بازوؤں پرلگائی جاتی ہے تو ہر کوئی باہوبلی بن جاتا ہے۔ اور کورونا کے خلاف لڑنے کے لئے باہوبلی بننے کا واحد راستہ اپنے بازوؤں پر ٹیکہ لگاناہے۔
اب تک 40 کروڑ سے زیادہ لوگ کورونا کے خلاف جنگ میں باہوبلی بن چکے ہیں۔ یہ کام انتہائی تیز رفتاری سے آگے بڑھایا جارہا ہے۔ یہ وبائی بیماری ہے اور ایک ایسی وبا ہے جس نے پوری دنیا کو اپنی زد میں لےرکھا ہے، پوری انسانیت کو اپنی زدمیں لےلیا ہے۔ اور اسی وجہ سے ہم چاہتے ہیں کہ اس وبائی بیماری کے بارے میں پارلیمنٹ میں بامعنی اور نتیجہ خیز گفتگو ہونی چاہئے، ترجیحات کی بنیاد پر اس سے متعلق مباحثے ہونے چاہیےاور تمام تر عملی تجاویز یہاں موجود سارےمعزز ممبران پارلیمنٹ کے ذریعہ پیش کی جانی چاہئے تاکہ اس تعلق سے بہت ساری نئی چیزیں سامنے آسکیں۔ وبائی امراض کے خلاف جدید طرز کی سوچ سامنے آسکے ،اگر کچھ کوتاہیاں رہ گئی ہیں، تو انہیں بھی درست کیا جا سکتا ہے اور اس لڑائی میں سب ساتھ مل کر آگے بڑھ سکتے ہیں۔
میں نے ایوان کےتمام لیڈروں سے بھی درخواست کی ہے کہ اگر وہ کل شام کو وقت نکالیں تو میں ان کو بھی وبائی امراض سے متعلق تمام تفصیلات و معلومات فراہم کرانا چاہتا ہوں۔ ہم ایوان کے تمام رہنماؤں سے ایوان کے ساتھ ساتھ ایوان کے باہر بھی تبادلہ خیال کرنا چاہتے ہیں کیونکہ میں مستقل طور پر وزرائے اعلی سے ملتا رہتا ہوں۔ ہر طرح کے بحث و مباحثے اور طرح طرح کے تبادلہ خیال مختلف فورمز پر ہورہے ہیں۔ لہذا میں فلور لیڈروں سے اپیل کرتا ہوں کہ اگرایوان کی کاروائی چل رہی ہے تو پھر میسرسہولتوں سے فائدہ اٹھائیں، ایک دوسرے کے روبرو ہوں اور سب ساتھ مل کر بات چیت کریں گے۔
دوستوں، ایوان کی کاروائی نتیجہ خیز ہونی چاہئے، بامعنی اور مثبت مباحثےکے لئے وقف ہونا چاہیے، حکومت ان تمام سوالوں کے جوابات دینے کے لئے پوری طرح تیار ہے جو ملک کے عوام چاہتے ہیں۔ میں نے تمام معزز اراکین پارلیمان، تمام سیاسی جماعتوں سے گزارش کروں گا کہ وہ تیزوتندسوالات پوچھیں، مشکل سوالات پوچھیں لیکن حکومت کو پرسکون ماحول میں جواب دینے کا موقع بھی دیں۔ کیوں کہ عوام کے سامنےسچائی کے پہنچنے سے جمہوریت کو بھی تقویت ملتی ہے، عوام کا اعتماد بھی بڑھتا ہے اور ملک کی ترقی کی رفتار بھی تیز ہوتی ہے۔
دوستوں، اس سیشن میں اندر کے انتظامات پہلے کی طرح نہیں ہیں، ہم میں کا ہر فرد ساتھ بیٹھ کر کام کرنے والاہے کیونکہ تقریباً ہر ایک کو ویکسین لگادی گئی ہے۔ میں ایک بار پھر آپ تمام ساتھیوں کا بہت شکریہ ادا کرتا ہوں اور آپ سے گزارش کرتا ہوں کہ اپنا خیال رکھیں۔ اور آئیے ہم سب ملک کی امیدوں اور امنگوں کو پورا کرنے کے لئے مل کر کام کریں۔
بہت بہت شکریہ ساتھیوں!
جل شکتی وزارت
جل شکتی کے مرکزی وزیرنے ایشیا میں گندے پانی کو پھرسے قابل استعمال بنانے کے سب سے بڑے پلانٹ ، دلی میں 564ایم ایل ڈی اوکھلا ایس ٹی پی کی تعمیر سے متعلق پیش رفت کا جائزہ لیا
جناب گجیندرسنگھ شخاوت نے دسمبر 2022تک دہلی میں سبھی ایس ٹی پی پروجیکٹوں کو مکمل کرنے کے لئے کام میں تیزی لانے کی ہدایت کی
یمنا کو محفوظ کرنے کی غرض سے نمامی گنگے پروگرام کے تحت 1268ایم ایل ڈی گندے پانی کو صاف کرنے کی غرض سے 2009کروڑروپے مالیت کے 11پروجیکٹ شروع کئے گئے
دسمبر 2022کے بعد دہلی میں دریائے جمنا کے پانی کے معیار میں فرق یقینا محسوس کیاجائے گا:جناب شیخاوت
جل شکتی کے مرکزی وزیرجناب گجیندرسنگھ شیخاوت نے گندے پانی کو صاف کرنے والے 564ایم ایل ڈی اوکھلا سوریج ٹریٹمنٹ پلانٹ کا معائنہ کیا۔ جواس وقت یمنا ایکشن پلان-IIIکے تحت تعمیر کیاجارہاہے اور جس کے لئے مرکزی حکومت فنڈ فراہم کررہی ہے ۔ مرکزی وزیرنے سب سے پہلے آئی ٹی او پرچھٹ گھاٹ کادورہ کیااوروہاں سے بارہ کلومیٹر دوراوکھلا بوٹ کلب پہنچنے کے لئے ایک کشتی پرسوار ہوئے ۔ وہاں سے جناب شیخاوت ، بذریعہ سڑک اوکھلا ایس ٹی ی مقام پرپہنچے ۔ نمانی گنگے کے قومی مشن کے ڈائرکٹرجنرل جناب جی اشوک کماربھی اس معائنہ کے دوران موجودتھے ۔ نمامی گنگے پروگرام کے تحت مرکزی حکومت ، لاگت کا 85فیصد خرچ برداشت کرے گی جب کہ 15فیصد ریاستی سرکار برداشت کرے گی ۔ اوکھلا ایس ٹی پی پروجیکٹ کے لئے کل منظورشدہ لاگت 665.78کروڑروپے ہے ۔
جناب گجیندرسنگھ شیخاوت نے کہاکہ دہلی کی صورتحال پرغورکرنے کے بعد اوردسمبر 2022کی مقررہ مدت کو ذہن میں رکھتے ہوئے ، دہلی میں ایس ٹی پی کاموں کو تیزی سے کرنی ہدایت کی گئی ہے ۔ انھوں نے یہ بھی کہاکہ دسمبر 2022کے بعد دہلی میں دریائے جمنا کے پانی کے معیار میں یقینافرق محسوس کیاجائے گا۔ اوکھلا ایس ٹی پی ، ایشیا میں گندے پانی کو صاف کرنے کا سب سے بڑا پلانٹ ہے ۔ ان 564ایم ایل ڈی کی تعمیر ہوجانے کے بعد ، دریائے جمنا کے پانی کے معیار میں خاطرخواہ بہتری ہوجائے گی ۔ ایک مربوط پروجیکٹ ہونے کے سبب ، گندے پانی کے بندوبست کو بھی کام کے دائرے میں شامل کرلیاگیا ہے ۔ جس کے تحت گندے پانی کو ، ماحولیات سے متعلق امور کو حل کرتے ہوئے سائنسی طریقے سے ، مناسب طورپرصاف کیاجائے گا۔
s.
دہلی میں سردست ، نمامی گنگے پروگرام کے تحت ، این ایم سی جی نے 1268ایم ایل ڈی گندے پانی کو صاف کرنے کی غرض سے 2009کروڑکی لاگت کے کل 11پروجیکٹ شروع کئے ہیں تاکہ دریائے جمنا کو محفوظ حالت میں رکھا جاسکے ۔ نمامی گنگے پروگرام کے توسط سے ، مرکزی حکومت ان پروجیکٹوں کی لاگت کا ایک بڑا حصہ اداکرے گی ۔ ان پروجیکٹوں کے تحت دہلی میں کونڈلی ، اوکھلا اوررِٹھا لا کورونیشن پلرکے نشیبی علاقوں میں 1268ایم ایل ڈی گندے پانی کو صاف کرنے کی صلاحیت حاصل کرنے کا ہدف مقررکیاگیاہے ۔ ان پروجیکٹو ں کو دسمبر 2022تک مکمل کرلینے کا ہدف طے کیاگیاہے ۔
کوئلے کی وزارت
مالی سال 2023-24کی پہلی سہ ماہی میں کوئلے کی پیداوار 8.4فیصد نمو کے ساتھ222.93 میٹرک ٹن تک پہنچ گئی
کول انڈیا لمیٹڈ کی پیداوار 9.85 فیصد نمو کے ساتھ 175.35 میٹرک ٹن کوئلے کی ترسیل پر پہنچ گئی
پہلی سہ ماہی میں37.62 فیصد نموکے ساتھ کول اسٹاک کی پوزیشن 107.15میٹرک ٹن تک پہنچ گئی
کوئلے کی وزارت نے مالی سال 2023-24 کی پہلی سہ ماہی میں 8.4فیصد نمو کے ساتھ کوئلے کی مجموعی پیداوار میں خاطر خواہ اضافہ حاصل کیا ہے۔ کوئلے کی مجموعی پیداوار میں نمایاں اضافہ دیکھنے میں آیا ہے جو مالی سال 2022-23کی پہلی سہ ماہی میں 205.65میٹرک ٹن کے مقابلے میں 222.93 میٹرک ٹن  تک پہنچ گئی ہے۔
کول انڈیا لمیٹڈ  نے مالی سال 2023-24میں 9.85فیصد کی متاثر کن نمودرج کی ہے اور پیداوار 175.35میٹرک ٹن تک پہنچ گئی ہے جبکہ پچھلے سال کی اسی مدت کے دوران 159.63میٹرک ٹن تھی۔ کیپٹو کانوں / دیگر نے بھی مالی سال 23-24میں4.74فیصد نمو کے ساتھ 30.48میٹرک ٹن کو چھو لیا جبکہ مالی سال 22-23کے اسی عرصے کے دوران 29.10میٹرک ٹن تھا۔ ان کامیابیوں نے اس شعبے میں مجموعی طور پر مثبت رفتار میں کردار ادا کیا ہے۔
اس کے ساتھ ساتھ مالی سال 2023-24کی پہلی سہ ماہی میں کوئلے کی مجموعی ترسیل 239.69میٹرک ٹن  تک پہنچ گئی ہے جبکہ مالی سال 2022-23کی پہلی سہ ماہی میں 6.97فیصد نمو کے ساتھ 224.08میٹرک ٹن تھی۔ کول انڈیا لمیٹڈ  نے مالی سال 2023-24کی پہلی سہ ماہی میں 186.21میٹرک ٹن پیداوار درج کی، جو مالی سال 2022-23کی پہلی سہ ماہی میں 5.32فیصد نمو کے ساتھ 176.81میٹرک ٹن تھی۔ اس کے ساتھ ہی ایس سی سی ایل اور کیپٹو/دیگر نے مالی سال 2023-24کی پہلی سہ ماہی میں 18.07میٹرک ٹن اور 35.41میٹرک ٹن ریکارڈ کیا ہے جبکہ مالی سال 202-23کی پہلی سہ ماہی میں یہ 17.30میٹرک ٹن اور 29.97میٹرک ٹن تھا، جس میں بالترتیب 4.45فیصد اور 18.16فیصد نمو ہوئی تھی۔ یہ اعداد و شمار ملک بھر میں ہموار تقسیم کو یقینی بنانے میں کوئلے کی سپلائی چین کی کارکردگی کو اجاگر کرتے ہیں۔
مزید برآں، طلب میں اضافے کے نتیجے میں کوئلے کے ذخیرے کی ایک آرام دہ پوزیشن پیدا ہوئی ہے۔ کوئلے کا کل ذخیرہ 30 جون 2023 کو107.15میٹرک ٹن  تک پہنچنے کاقابل ذکر اضافہ ریکارڈ کیا گیا ہے جبکہ 30جون 2022کو یہ 77.86میٹرک ٹن تھا جو 37.62 فیصدنموکی عکاسی کرتا ہے۔ یہ نموکوئلے کی بڑھتی ہوئی طلب کو پورا کرنے کی مسلسل کوششوں کی نشاندہی کرتی ہے۔
کوئلے کی پیداوار بڑھانے اور بلاتعطل ترسیل کو یقینی بنانے کے لیے کوئلے کی وزارت کی مسلسل کوششیں اپنی توانائی کی ضروریات کو پورا کرنے اور مسلسل اقتصادی ترقی کو فروغ دینے میں بھارت کی استقامت کی نشاندہی کرتی ہیں۔ یہ مثبت پیش رفت ملک کو مثبت انداز میں پیش کرتی ہے اور ملک کے توانائی کے شعبے کی مثبت سمت کو آگے بڑھانے میں مدد دیتی ہے، بجلی کی بلا تعطل فراہمی کے عزم کو تقویت دیتی ہے اور خود کفیل بھارت کی راہ ہموار کرتی ہے۔
ریلوے کی وزارت
کسانوں کے لئے کسان ریل کے فوائد
نئی دہلی، 19 /مارچ 2021 ۔ ریلویز کے ذریعہ کسان ریل خدمات کی اس طرح منصوبہ بندی کی جاتی ہے جس سے کسانوں تک اس کی آسان رسائی یقینی بن سکے۔ زیادہ تر خدمات کا آغاز دیولالی، سنگولا، سانگلی، ییولا، نگرسول، دھاہانو روڈ، دھوراجی، مہوا وغیرہ جیسے چھوٹے اسٹیشنوں سے کیا جاتا ہے، جو زرعی زون میں آتے ہیں۔ کسان ریل گاڑیوں کے خاطرخواہ اسٹاپیج بھی ہوتے ہیں، تاکہ اس کی راہ میں آنے والی جگہوں سے لوڈیڈ  ہوسکے۔ اس کے علاوہ کسان ریل خدمات میں بکنگ کی کم از کم مقدار کے تعلق سے کوئی بندش بھی نہیں ہے، تاکہ چھوٹے اور حاشیائی کسان اس اسکیم سے فائدہ اٹھاسکیں۔ 12 مارچ 2021 تک 43 روٹوں پر تقریباً 373 کسان ریل خدمات آپریٹ کی گئی ہیں، جن کے ذریعہ تقریباً 1.2 لاکھ ٹن سامانوں کی نقل و حمل ہوئی ہے۔
یہ اطلاع ریلویز، صنعت و تجارت اور صارفین امور، خوراک اور عوامی نظام تقسیم کے وزیر جناب پیوش گوئل نے آج راجیہ سبھا میں ایک سوال کے تحریری جواب میں دی۔
وزیراعظم کا دفتر
وزیر اعظم نے مردوں کے ڈھینگے – آئی ایل سی اے 7 میں کانسے کا تمغہ جیتنے پر وشنو سروانند کو مبارکباد دی
وزیر اعظم جناب نریندر مودی نے ایشیائی کھیلوں میں مردوں کے ڈھینگے –آئی ایل سی اے 7 میں کانسے کا تمغہ جیتنے کے لئے وشنو سروانند کو مبارکباد دی ہے ۔
ایک ایکس پورسٹ میں وزیر اعظم نے کہا:
ایشیائی کھیلوں میں مردوں کے ڈھینگے –آئی ایل سی اے 7 میں کانسے کا تمغہ جیتنے پر وشنو سروانند کو دلی مبارکباد ۔
انہوں نے اپنی زبردست مہارت ،عزم اور حوصلے کا مظاہرہ کیا ہے ۔ ان کی مستقبل کی کوشش کے لئے نیک خواہشات پیش کرتا ہوں ۔
وزارت دفاع
ڈی آر ڈی او اور ہندوستانی فوج نے اڈیشہ ساحل پر فوری رد عمل دینے والا سطح سے ہوا تک مار کرنےوالے میزائل نظام کی چھ پروازوں کی کامیاب آزمائش کی
دفاعی تحقیق و ترقی کی تنظیم  اور ہندوستانی فوج نے اڈیشہ کے ساحل سے دور چاندی پور میں مربوط ٹیسٹ رینج سے فوری رد عمل دینے والے سطح سے ہوا تک مار کرنےوالے میزائل نظام کی چھ پروازوں کی کامیاب آزمائش کی۔ یہ آزمائشی پروازیں ہندوستانی فوج کی طرف سے تحقیقی آزائش کے حصے کے طور پر انجام دی گئیں ۔
آزمائشی پروازیں تیز رفتار فضائی اہداف کے بالمقابل انجام دی گئی ہیں اس دوران مختلف النوع قسم کے خطرات کے نمونے بھی کھڑے کئے گئے تاکہ مختلف قسم کے منظر نامے میں اس اصلاح نظام کی صلاحیت کا تجزیہ ممکن ہوسکے ، اس میں طویل رینج سے لے کر اوسط طول البلد ، مختصر رینج ، طول البلد کی جنگی حکمت عملی پر مبنی جنگی ہدف بندی اور راڈار کے نسبتا کم شدید سگنل اور اہداف تک پہنچنے اور معلوم ہونے کی کیفیات ، سالو لانچ اور فوری طور پر ایک بعد ایک دومیزائلوں کا داغا جانا بھی شامل تھا۔ اس نظام کی کارکردگی دن اور رات دونوں آپریشن منظر ناموں کے دوران پرکھی گئی ۔
ان آزمائشوں کے دوران، مشن کے تمام اہداف پورے کرلئےگئے جس میں وار ہیڈ چین سمیت جدید ترین رہنمائی اور کنٹرول الگورتھم کے ساتھ ہتھیاروں کے نظام کی پوری طرح درستگی قائم کی گئی۔ سسٹم کی کارکردگی کی تصدیق آئی ٹی آر کے ذریعے تعینات کئی رینج آلات جیسے ٹیلی میٹری، ریڈار اور الیکٹرو آپٹیکل ٹریکنگ سسٹم  کے ذریعے حاصل کردہ ڈیٹا سے ہوئی ہے۔ لانچ میں ڈی آر ڈی او اور ہندوستانی فوج کے سینئر عہدیداروں نے حصہ لیا۔
میزائل نظام کی یہ آزمائش حتمی تعیناتی کی ترتیب میں کی گئی تھی جن میں ملک میں ہی تیار کردہ تمام ذیلی نظام شامل ہیں، بشمول دیسی ریڈیو فریکوئنسی  سیکر کے ساتھ میزائل، موبائل لانچر، مکمل طور پر خودکار کمانڈ اینڈ کنٹرول سسٹم، نگرانی اور کثیر مقصدی اور کئی طرح سے کام کرنے والے راڈار شامل ہیں ۔سی آر ایس اے ایم ہتھیاروں کے نظام کی انفرادیت یہ ہے کہ یہ تلاش اور ٹریک کی صلاحیت کے ساتھ چلتے پھرتے کام کر سکتا ہے اور مختصر وقفے پر فائر کر سکتا ہے۔ اس سے قبل کیے گئے موبلٹی ٹرائلز کے دوران یہ ثابت بھی ہو چکا ہے۔
وزیر دفاع جناب راج ناتھ سنگھ نے کامیاب پرواز کے لئے ٹرائل پر ڈی آر ڈی او اور ہندوستانی فوج کی تعریف کی ہے۔ انہوں نے اس اعتماد کا اظہار کیا کہ کیو آر ایس اے ایم ہتھیاروں کا نظام مسلح افواج کے لیے ایک بہترین فورس ملٹی پلائر ثابت ہوگا۔
تحقیق و ترقی کے دفاع محکمہ کے سکریٹری، اور ڈی آر ڈی او کے چیئرمین نے آزمائشوں کی کامیاب سیریز سے وابستہ ٹیموں کو مبارکباد دی ہے اور کہا ہے کہ یہ نظام اب ہندوستانی فوج میں شامل ہونے کے لیے تیار ہے۔
صدر جمہوریہ کا سکریٹریٹ
صدر جمہوریہ ہند نے پہلے سے ریکارڈ شدہ ویڈیو پیغام کے توسط سے شری سوامی نرائن مندر، کنڈل دھام کے ذریعہ منعقدہ ایک یووا شِوِر سے خطاب کیا
صدر جمہوریہ ہند جناب رام ناتھ کووِند نے آج پہلے سے ریکارڈ شدہ ایک ویڈیو پیغام کے توسط سے، شری سوامی نرائن مندر، کنڈل دھام کے ذریعہ منعقدہ ایک یووا شِوِر سے خطاب کیا۔
اپنے خطاب میں، صدر جمہوریہ نے کہا کہ نوجوان معاشرے اور قوم کی ترقی میں ایک اہم کردار ادا کرتے ہیں۔ انہیں ہموار اور لت سے مبرا زندگی کے لیے مناسب رہنمائی فراہم کرانے کی ضرورت ہے۔ انہوں نے کہا کہ وہ نوجوانوں کے اس کیمپ سے خطاب کرتے ہوئے بہت خوش ہیں ،جس کا انعقاد نوجوان نسل میں بھارتی ثقافت کی اقدار کو ابھارنے کے مقصد سے کیا گیا ہے۔
صدر جمہوریہ نے کہا کہ مندر اور آشرم ہمارے یقین اور زندگی کی نشو و نما کے مراکز ہونے کے ساتھ ساتھ، ناداروں کو مدد فراہم کرنے اور مریضوں کی پریشانیوں کو کم کرنے کے ذریعہ قوم کی خدمت کے مراکز بھی ہیں۔ انہوں نے اس بات کا ذکر کرتے ہوئے خوشی کا اظہار کیا کہ کنڈل دھام شری سوامی نرائن مندر نے قدرتی آفات کے دوران ضرورت مندوں کو تعاون فراہم کرکے، ناداروں کو مفت کھانا اور ادویہ فراہم کرکے ، اور وبائی مرض کے دوران مندر کو کووِڈ ہسپتال میں تبدیل کرکے، ملک کی خدمت کی ایک نمایاں مثال قائم کی۔
محترم صدر نے کہا کہ زندگی بسر کرنے کا ہمارا روایتی دیہی طریقہ موسمیاتی تبدیلی کی چنوتیوں کا سامنا کر رہی عالمی برادری کو رہنمائی فراہم کر سکتا ہے۔ ہم ماحولیات کی حفاظت کرکے اور فطرت کے ساتھ ہمدردانہ رویہ اپناتے ہوئے کرہ ارض کو بچا سکتے ہیں۔ انہوں نے ماحولیات کے تحفظ کے لیے کنڈل دھام شری سوامی نرائن مندر کے ذریعہ کی گئیں مختلف پہل قدمیوں کی ستائش کی، جن میں گیر نسل کی گایوں کی دیکھ بھال، اُتاولی ندی کا تحفظ، شجرکاری، نامیاتی کاشتکاری اور مندر کے کیمپس میں آیوردیک اور طبی خواص کے حامل پودوں و جڑی بوٹیوں کی کاشتکاری جیسے اقدامات شامل ہیں۔
ہندی میں صدرجمہوریہ کی تقریر ملاحظہ کرنے کے لیے یہاں کلک کریں
وزیراعظم کا دفتر
وزیراعظم نےنیو جرسی کے گورنر جناب فلپ- ڈی-مرفی کا خیر مقدم کیا
نئی دہلی، 16 ستمبر 2019/وزیراعظم جناب نریندر مودی نے آج صبح ریاست ہائے متحدہ امریکہ کی ریاست نیو جرسی کے گورنر جناب فلپ ڈی مرفی کا خیر مقدم کیا ۔ جناب مرفی کا اپنی موجودہ ذمہ داری پر فائز رہتے ہوئے ہندستان کا یہ پہلا دورہ ہے۔ گورنر مرفی دہلی کے علاوہ آگرہ، ممبئی، حیدرآباد اور احمد آباد کے دورے پر ہیں۔
وزیراعظم نے نیو جرسی اور ہندستان کے درمیان قریب تر تجارتی اور عوام سے عوام کے روابط کو فروغ دینے کی گورنر کی خواہش کا خیر مقدم کیا اور انہیں حکومت ہند کے تعاون کا یقین دلایا ۔ قابل ذکر ہے کہ نیو جرسی ہندستانی ریاستوں کے ساتھ بامعنی باہمی تعاون کا متمنی ہے۔
گورنر مرفی نے ہندستان کے ساتھ اپنی ریاست کے تعلقات کو استوار کرنے کی اپنی ترجیح اور ہندستان اور امریکہ کے درمیان ایک مضبوط شراکت داری کے لئے کام کرنے کے تئیں اپنی عہد بستگی کے بارے میں وزیراعظم مودی کو بتایا ۔ہندستان اور نیوجرسی کے درمیان مماثلت کا ذکر کرتے ہوئے انہوں نے ہندستان کی رنگارنگی اور تکثیریت کی بات کہی۔ انہوں نے کہا کہ جب سے وہ ہندستان پہنچے ہیں انہوں نے اس کا مشاہدہ کیا ہے۔
وزیراعظم نے اس بات پر اطمینان کا اظہار کیا کہ نیوجرسی کی ریاست امریکہ میں ہندستانی تجارت اور سرمایہ کاری کے ایک چوٹی کے مرکز کے طور پر ابھری ہے۔ قابل ذکر ہے کہ نیوجرسی وہ ریاست ہے جہاں امریکہ میں ہند-امریکی آبادی سب سے زیادہ ہے۔ دونوں معززین نے ایس ٹی ای ایم اور اعلی تعلیم کے شعبےمیں باہمی تعاون کی اہمیت پر اتفاق کیا۔
وزیراعظم نے نیوجرسی میں ہند-امریکی برادری کی فلاح و بہبود کے لئے گورنر موصوف کی ذاتی توجہ اور دلچسپی کی ستائش کی اور ہندستان اور امریکہ کےدرمیان ایک پُل کے طور پر اس کی اہمیت پر زور دیا۔
۔۔۔۔۔۔۔۔۔۔۔
م ن۔ م م ۔ ج۔
U-4178
(Visitor Counter : 60
صحت اور خاندانی بہبود کی وزارت
ادویات تیار کرنے والی یونٹوں کی نگرانی کے طریقہ کار پر اپ ڈیٹ
ریاستوں اور مرکز کے زیر انتظام علاقوں میں ڈرگس اینڈ کاسمیٹکس ایکٹ کے تحت جرائم کے خلاف عدالتی کارروائی کے لیے خصوصی عدالتیں قائم کی گئی ہیں تاکہ معاملات جلد نمٹائے جاسکیں
سنٹرل ڈرگس اسٹینڈرڈ کنٹرول آرگنائزیشن  مختلف ریاستی لائسنسنگ مقتدرات  کے ساتھ مل کر ادویات ساز یونٹوں کا معائنہ کرتا ہے تاکہ اس بات کا جائزہ لیا جا سکے کہ خطرے پر مبنی نقطہ نظر کے مطابق ڈرگ رولز مجریہ 1945 کے تحت گڈ مینوفیکچرنگ پریکٹسیز  کے تقاضوں کی کس حد تک تعمیل ہو رہی ہے۔
مخصوص جی ایم پی اور اچھی لیبارٹری پریکٹس کی ضرورتوں کے ساتھ مینوفیکچرنگ سہولیات کی تعمیل کا اندازہ لگانے کے لیے معائنہ کے لیے رہنمائی اور چیک لسٹ مرتب کی گئی ہے۔
سی ڈی ایس سی او اور صحت اور خاندانی بہبود کی وزارت نے ملک میں ادویات کے معیار کو یقینی بنانے کے لیے ضابطے کے حسب ذیل اقدامات کیے ہیں:
1۔ ڈرگس اینڈ کاسمیٹکس  ایکٹ مجریہ 2008 کے تحت ڈرگس اینڈ کاسمیٹکس ایکٹ مجریہ 1940 میں ترمیم کی گئی تاکہ جعلی اور ملاوٹ شدہ ادویات کی تیاری کرنے پر سخت سزائیں دی جا سکیں۔ بعض جرائم کو قابل گرفت اور ناقابل ضمانت بھی ٹھہرایا گیا ہے۔
2۔ ریاستوں اور مرکز کے زیر انتظام علاقوں میں منشیات اور کاسمیٹکس ایکٹ کے تحت جرائم کے خلاف کارروائی کے لیے خصوصی عدالتیں قائم کی گئی ہیں تاکہ جلد از جلد معاملات کو نمٹایا جا سکے۔
3۔ گزشتہ 10 برسوں میں سی ڈی ایس سی او میں منظور شدہ اسامیوں کی تعداد میں نمایاں اضافہ ہوا ہے۔
4۔ ادویات کی افادیت کو یقینی بنانے کے لیے ڈرگس اینڈ کاسمیٹکس رولز مجریہ 1945 میں ترمیم کی گئی ہے جس میں کہا گیا ہے کہ درخواست دہندہ کچھ ادویات کی اورل خوراک تیار کرنے کیلئے لائسنس کی منظوری کی درخواست کے ساتھ بائیو ایکوئیلنس اسٹڈی کا نتیجہ بھی جمع کرائے گا۔
5۔ ڈرگس اینڈ کاسمیٹکس رولز مجریہ 1945 میں ترمیم کرکے یہ لازمی قرار دیا گیا ہے کہ مینوفیکچرنگ لائسنس دینے سے پہلے مینوفیکچرنگ اسٹیبلشمنٹ کا مرکزی حکومت اور ریاستی حکومت کے ڈرگس انسپکٹروں کے ذریعہ مشترکہ طور پر معائنہ کیا جائے گا۔
ڈرگس اینڈ کاسمیٹکس رولز مجریہ 1945 میں ترمیم کی گئی ہے۔ اس طرح یہ لازمی ہو گیا ہے کہ اتھارٹی کی طرف سے مینوفیکچرنگ لائسنس دینے سے پہلے درخواست دہندگان کو اسٹیٹ لائسنسنگ اتھارٹی کو استحکام، تیار کی جانے والی چیز میں شامل حفاظتی مواد کے محفوظ ہونے وغیرہ کا ثبوت پیش کرنا ہوگا۔
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ اطلاع دی ۔
وزارت ماہی پروری، مویشی پروری و ڈیری
ڈیڑھ کروڑ ڈیری کسانوں کے لئے کسان کریڈٹ کارڈ مہم کا آغاز کیاگیا
کسانوں کے لئے وزیر اعظم کا آتم نربھر بھارت پیکیج
حکومت ایک خصوصی مہم کے تحت اگلے دو ماہ کے اندر یعنی یکم جون سے 31 جولائی 2020 تک دودھ کی یونینوں اور دودھ پیدا کرنے والی کمپنیوں سے تعلق رکھنے والے ڈیڑھ کروڑ ڈیری کسانوں کو کسان کریڈٹ کارڈ  فراہم کرے گی۔ مویشی پروری اور ڈیری کے محکمہ نے مالی خدمات کے محکمہ کے اشتراک سے پہلے ہی ایک مشن موڈ کے تحت مذکورہ اسکیم کو لاگو کرنے کے لئے تمام ریاستوں کے ملک فیڈریشن اور دودھ یونینوں کے لئے موجودہ سرکلر اور کے سی سی اپلی کیشن فارمیٹ پہلے ہی سرکولیٹ کردیا ہے۔
ڈیری کوآپریٹو موومنٹ کے تحت لگ بھگ 1.7 کروڑ کسان ملک میں 230دودھ کی یونینوں سے جڑے ہوئے ہیں۔
اس مہم کے پہلے مرحلے میں ان سبھی کسانوں کا احاطہ کرنے کا نشانہ رکھا گیا ہے جو ڈیری کوآپریٹو سوسائٹیوں کے ممبر ہیں اور مختلف دودھ یونینوں سے جڑے ہوئے ہیں اور جن کے پاس کسان کریڈٹ کارڈ نہیں ہیں۔ جن کسانوں کے پاس پہلے سے ہی اپنی زمین ملکیت کی بنیاد پر کسان کریڈٹ کارڈ ہیں وہ اپنے کسان کریڈٹ کارڈ قرض کی حد کو بڑھا سکتے ہیں۔ حالانکہ سود کی شرحوں سے متعلق مالی امداد صرف 3 لاکھ روپے کی حد تک ہی دستیاب ہوگی۔ ویسے تو کولیٹرل کے بنا کسان کریڈٹ کارڈ کی عام حد 1.6 لاکھ روپے ہے، لیکن کسانوں اور پروڈیوسرس اور پروسیسنگ اکائیوں کے درمیان بنا کسی بچولیوں کے گھٹ جوڑ کے تحت جن کسانوں کا دودھ سیدھے طور پر دودھ یونینوں کے ذریعہ خریدا جاتا ہے، ان کے معاملے میں قرض کی حد کولیٹرل کے بغیر 3 لاکھ روپے تک ہوسکتی ہے۔ اس سےجڑے ڈیری کسانوں کے لئے قرض کی دستیابی یا فراہمی طے کرنی ہوگی۔ساتھ ہی بینکوں کو قرض ادا کرنے کی یقین دہانی بھی ملے گی۔
1.5 کروڑ ڈیری کسانوں کو کسان کریڈٹ کارڈ فراہم کرنے کی خصوصی مہم کسانوں کے لئے وزیر اعظم کے آتم نربھر بھارت پیکیج کا حصہ ہے۔ وزیر خزانہ نے کسان کریڈٹ کارڈ اسکیم کے تحت 15 مئی 2020 کو 2.5 کروڑ نئے کسانوں کا احاطہ کرنے کا اعلان کیا ہے۔ یہ قدم معاشی صورتحال کی منڈی سے متاثر کسانوں کے ہاتھوں میں 5 لاکھ کروڑ روپے کی فاضل نقدی فراہم کرے گا۔
ڈیری سیکٹر پچھلے 5 سالوں میں 6 فیصد سے زیادہ سی اے جی آر کے ساتھ معیشت کے سب سے تیزی سے بڑھتے سیکٹروں میں سے ایک ہے۔ اس لیے ڈیری کسانوں کو کام کی پونجی ، مارکیٹنگ کے لئے ان کی ضرورتوں کو پورا کرنے کے لئے مختصر مدت کے قرض فراہم کرنے سے ان کی پیدا وار میں زبردست اضافہ ہوگا۔
...............................................................
م ن، ح ا، ع ر
U-2969
(Visitor Counter : 189